recursal/SuperWikiNEXT-32B huggingface dataset:
অষ্টাদশ শতকের শেষের দিকে তিনজন অগ্রণী খ্রীষ্ট ধর্মপ্রচারক ইংল্যান্ড হতে ভারতের বাংলায় আসেন ব্যাপটিস্ট মিশনারী গড়ে তোলার লক্ষ্যে। এঁরা হলেন -

* উইলিয়াম কেরি  (১৭৬১ - ১৮৩৪)
* জোশুয়া মার্শম্যান  (১৭৬৮ - ১৮৩৭) ও
* উইলিয়াম ওয়ার্ড  (১৭৬৯ - ১৮২৩)

এঁরা সে সময় কলকাতা হতে 13 কিলোমিটার উত্তরে শ্রীরামপুর গ্রামটিকে বেছে নিয়েছিলেন তাঁদের কর্মস্থল হিসাবে এবং তারা যৌথ উদ্যোগে  শ্রীরামপুর কলেজ প্রতিষ্ঠা করেন। উন্নতির জন্য অর্থ সরবরাহের ব্যবস্থা করেন। এহেন সংহত প্রচেষ্টার জন্য কেরি, মার্শম্যান ও ওয়ার্ড একত্রে শ্রীরামপুর ত্রয়ী নামে খ্যাত হন। 

*

শ্রীরামপুরে নতুন কলেজ
---------------------

১৮১৮ সালের ৫ ই জুলাই, উইলিয়াম কেরি, জোশুয়া মার্শম্যান এবং উইলিয়াম ওয়ার্ড এশিয়ার খ্রিস্টীয় এবং অন্যান্য যুবকদের প্রাচ্যের সাহিত্য এবং ইউরোপীয় বিজ্ঞানে শিক্ষিত করার লক্ষ্যে (মার্শম্যান দ্বারা রচিত) একটি প্রসপেক্টাস জারি করেছিলেন। ফলস্বরূপ আজকের শ্রীরামপুর কলেজ প্রতিষ্ঠিত হয়েছিল ।

অনেক সময় অর্থের অভাব হয়েছিল এবং আমেরিকা হতে ওয়ার্ডের সংগৃহীত অপব্যবহারের অভিযোগ ও সংক্ষিপ্ত এবং মিথ্যা গুজব ছড়িয়ে যাওয়ার পরে কেরি লিখিত বক্তব্যে সবই খণ্ডন করেন। মার্শম্যান তার মতোই গরীব ছিলেন, তবে তার যাকিছু ছিল সবই মিশনকে দিয়েছেন। ড. মার্শম্যান এবং মিঃ ওয়ার্ডও তাই করেছেন।

কলেজ স্থাপনে তিনজনের উদ্দেশ্য ছিল ভারতের সকল বর্ণ ও ধর্ম নির্বিশেষে কলা ও বিজ্ঞানের শিক্ষা দেওয়া ও ভারতে ক্রমবর্ধমান চার্চের কাজ পরিচালনার জন্য একটি মিনিস্ট্রিকে প্রশিক্ষণ দেওয়া।(দেখুন: ভারতে খ্রিস্টান ধর্ম )।

স্থাপনাকাল হতেই কলেজটি বিশ্বজনীন হয়েছে, কিন্তু তা স্বত্বেও কলেজটি খ্রিস্টীয় গীর্জার কোনও শাখার কাছ থেকে সহায়তা পায় নি। ১৮১৮ সালের আগে শ্রীরামপুর ত্রয়ী তাদের নিজেদের সন্তান এবং স্থানীয় ভারতীয়দের মহিলা সহ শিশুদের শিক্ষা প্রদানের জন্য একসাথে কাজ করেছিলেন তারা।

ছবি
---

* উইলিয়াম কেরিউইলিয়াম কেরি
* উইলিয়াম ওয়ার্ডউইলিয়াম ওয়ার্ড
* জোশুয়া মার্শম্যানজোশুয়া মার্শম্যান

তথ্যসূত্র
---------

1. ↑  Beck, James R. *Dorothy Carey: The Tragic and Untold Story of Mrs. William Carey.* Grand Rapids: Baker Book House, 1992.
2. ↑  J.C.Marshman - Carey, Marshman & Ward (1864)
3. ↑  Stennett's "Memoirs of the Life of William Ward", 1825
4. ↑  Christian mission to Muslims: the record : Anglican and Reformed approaches ... By Lyle L. Vander Werff

* Arts of transitional India twentieth century, Volume 1 By Vinayak Purohit
* National Council of Churches review, Volume 126
* Muslims and missionaries in pre-mutiny India By Avril Ann Powell
* Banglapedia: national encyclopedia of Bangladesh, Volume 3
* Encyclopedia of evangelicalism By Randall Herbert Balmer
* Christianity Today
ফেস্টিনা F16184
**ফেস্টিনা** একটি স্পেনীয় ঘড়ির সম্মিলিত কোম্পানি।  ১৯৮৫ সালে, ব্যবসায়ী মিগুয়েল রদ্রিগেজ ফেস্টিনা অধিগ্রহণ করেন, ১৯০২ সালে সুইজারল্যান্ডে প্রতিষ্ঠিত একটি মার্কা, এইভাবে *ফেস্টিনা-লোটাস গ্রুপ* গঠন করে।

ইতিহাস
------

ফেস্টিনা ১৯০২ সালে  সুইজারল্যান্ডের লা চক্স-দি-ফন্দস শহরে স্টুডি পরিবার দ্বারা তৈরি করা হয়েছিল।  ১৯৩৫ সালে প্রতিষ্ঠাতা-পরিবার মার্কাটি ব্যবসায়ী, উইলি বুরখার্ড ভন উইলহেমকে দিয়ে দেয়।

দ্বিতীয় বিশ্বযুদ্ধের সময়, কোম্পানিটি স্পেনের বার্সেলোনায় ছিল। ১৯৭৫ সালে, জর্জেস উহলম্যান, একজন উদ্যোক্তা যার স্পেনীয় এবং ইতালীয় বাজারে উল্লেখযোগ্য উপস্থিতি ছিল, তিনি ফার্মটি অধিগ্রহণ করেন। ১৯৮৪ সালে, লা লাইনা দে লা কনসেপসিওন (ক্যাডিজ) থেকে স্পেনীয় ব্যবসায়ী মিগুয়েল রদ্রিগেজ ফেস্টিনা মার্কা এবং এর সমস্ত অধিকার অর্জন করেছিলেন।

তথ্যসূত্র
---------

1. 1 2  "Festina Watches History"। *www.jurawatches.co.uk* (ইংরেজি ভাষায়)। সংগ্রহের তারিখ ২০২১-০২-১৮।
2. ↑  "The 7 Best Festina Watches (A Buyers Guide)"। *Chronopolis | International Watches | Great British Service* (ইংরেজি ভাষায়)। সংগ্রহের তারিখ ২০২১-০২-১৮।

বাহ্যিক লিঙ্ক
-------------

* প্রাতিষ্ঠানিক ওয়েবসাইট
* Official US website

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**দিরায়েত তাদেমির** (জন্ম ১৯৮২), তিনি তুর্কি পিপলস ডেমোক্রেটিক পার্টির (এইচডিপি) একজন রাজনীতিবিদ। তিনি ২০১৫ সালের ৭ জুন থেকে নির্বাচনী জেলা "আরার" সংসদ সদস্য হিসেবে দায়িত্ব পালন করেছেন।

প্রাথমিক ও শিক্ষাজীবন
---------------------

**দিরায়েত** তাদেমির ১৯৮২ সালে আরাতে জন্মগ্রহণ করেছিলেন। তিনি মেরসিন বিশ্ববিদ্যালয়ে সমাজবিজ্ঞান ও প্রত্নতত্ত্ব বিভাগে পড়াশুনা করেন এবং সেখান থেকে স্নাতক ডিগ্রী লাভ করেন।

রাজনৈতিক পেশা
-------------

তুর্কি পিপলস ডেমোক্রেটিক পার্টির (এইচডিপি) মহিলা শাখা দিয়ে **দিরায়েত** তাদেমিরের রাজনৈতিক জীবন শুরু হয়। তিনি ২০০৮ সালে দিয়ারবাকর মেট্রোপলিটন পৌরসভায় মহিলাদের বিষয়ে নীতি গ্রহণের কমিটির একজন উপদেষ্টা হন। ২০০৯ সালে কুর্দিস্তান কমিউনিটিজ ইউনিয়নের (কেসিকে) বিরুদ্ধে পরিচালিত অভিযানের সময় তাকে গ্রেফতার করা হয়েছিল এবং বিচারে ৫ বছর কারাভোগ করে। **দিরায়েত** তাদেমির ২০১৫ সাল সহ তিন মেয়াদে আরার সাধারণ নির্বাচনে পিপলস ডেমোক্রেটিক পার্টির (এইচডিপি) হয়ে সংসদ সদস্য হন।

অভিযোগ
------

২০২১ সালের ২১ ফেব্রুয়ারি তার বিরুদ্ধে এরদুগান সরকার অভিযোগ করে যে ইরাকের গারায় কুর্দিস্তান ওয়ার্কার্স পার্টির (পিককে) কর্তৃক ১২ জন তুর্কি নিহত হওয়ার পিছনে পিপলস ডেমোক্রেটিক পার্টির দিরায়েত তাদেমির হাত আছে। সরকার দাবি করে এইচডিপি একটি "সন্ত্রাসী সংগঠনের দল"।
কুর্দিস্তান ওয়ার্কার্স পার্টির (পিককে) সাথে কথিত সাংগঠনিক সহযোগিতার কারণে ১৭ মার্চ ২০২১ সালে রাষ্ট্রীয় কৌঁসুলি বেকির শাহিন তায়েদেমির এবং অন্যান্য ৬৮৬ জন পিপলস ডেমোক্রেটিক পার্টির (এইচডিপি) রাজনীতিবিদকে এইচডিপি বন্ধের সাথে পাঁচ বছরের নিষেধাজ্ঞার দাবি জানান। তার বিরুদ্ধে সব অভিযোগ প্রত্যাখ্যান করে। তিনি বলেন, ইরাকের গারায় পিকেকের সাথে সে দেখা করতে যায়নি। সরকারকে না জানিয়ে এইচডিপি কোনো ভ্রমণ করে না। তিনি এগুলিকে "বিশাল মিথ্যা এবং অপবাদ" বলে বর্ণনা করেছেন। তিনি বিবৃতি দিয়ে বলেন, "এই দেশের স্বরাষ্ট্রমন্ত্রী একজন সন্দেহযুক্ত ব্যক্তির বক্তব্যের ভিত্তিতে আমার নাম দিয়েছে। আমরা দেখাব যে এটি "বিশাল মিথ্যা এবং অপবাদ।"

কর্মজীবন
--------

তিনি তুর্কি গ্র্যান্ড ন্যাশনাল অ্যাসেম্বলির (টিবিএমএম) নিরাপত্তা ও গোয়েন্দা কমিটির সদস্য। তিনি তুরস্কের গ্র্যান্ড ন্যাশনাল অ্যাসেম্বলিতে আইনি কাজে অংশগ্রহণ করেন। তিনি অভ্যন্তরীণ বিষয়ক কমিশন এবং নারী ও পুরুষের সমান সুযোগ কমিশনের সদস্য ছিলেন। আসলে তিনি একজন নারী অধিকার কর্মী। তিনি নারীদের স্বাধীনতা, অধিকার ও অগ্রগতির জন্য বেশ কয়েকটি জাতীয় ও আন্তর্জাতিক অসুষ্ঠানে অংশগ্রহণ করেছিলেন।

তথ্যসূত্র
---------

1. 1 2  "Dirayet Dilan Taşdemir"। TBMM। সংগ্রহের তারিখ ২০ ফেব্রুয়ারি ২০২১।
2. ↑  "Seçim sonuçları"। Haberler.com। সংগ্রহের তারিখ ২৭ জুলাই ২০১৫।
3. ↑  "HDP'den Soylu'ya: Taşdemir'e iftira atarak, nefret suçu işliyor"। *BBC News Türkçe* (তুর্কি ভাষায়)। সংগ্রহের তারিখ ২০২১-০৯-২৮।
4. ↑  "HDP indictment seeks political ban for 687 members, including Demirtaş, Buldan and Sancar"। *Bianet - Bagimsiz Iletisim Agi*। সংগ্রহের তারিখ ২০২১-০৪-০৬।
5. ↑  "Dirayet Taşdemir Kimdir ? - Dirayet Taşdemir Hayatı ve Biyografisi"। *www.haberler.com*। সংগ্রহের তারিখ ২০২১-০৯-২৮।
6. ↑  "Dirayet Dilan Taşdemir"। *www.biyografya.com* (ইংরেজি ভাষায়)। সংগ্রহের তারিখ ২০২১-০৯-২৮।
7. ↑  "Biyografi"। Haberler.com। সংগ্রহের তারিখ ২৭ জুলাই ২০১৫।
**নলিনীকান্ত সরকার**(জন্ম ২৮ শে সেপ্টেম্বর ১৮৮৯ খ্রিষ্টাব্দ - মৃত্যু ১৮ ই মে ১৯৮৪ খ্রিষ্টাব্দ) একাধারে সাহিত্যিক, সাংবাদিক, কবি, গায়ক,সাহিত্যবোদ্ধা ও ছন্দশ্রী ছিলেন। তবে হাসির গানের রচয়িতা ও গায়ক হিসাবেই তার বিশেষ খ্যাতি। তিনি কাজী নজরুল ইসলামের চিরসুহৃদ। তিনি নজরুলের স্বরলিপির সংকলন *সুরমুকুর* এর স্বরলিপিকার। নলিনীকান্ত সাংবাদিকতার হাতেখড়ি শরৎচন্দ্র পণ্ডিত বা দাদাঠাকুরের 'জঙ্গীপুর সংবাদ' পত্রিকায়। শরৎচন্দ্রের পণ্ডিতের জীবিত থাকার অবস্থাতেই তার লেখা 'দাদাঠাকুর'বইটি চলচ্চিত্রায়িত হয়েছিল। ছবি বিশ্বাস দাদাঠাকুরের ভূমিকায় অভিনয় করেন।

সংক্ষিপ্ত জীবনী
---------------

নলিনীকান্ত সরকারের পিতা ছিলেন মালদহ জেলার কালিয়াচকের নিকুঞ্জবিহারী সরকার। 
নলিনীকান্তর শৈশব ও কৈশোর কাটে পশ্চিম বঙ্গের মুর্শিদাবাদ জেলার নিমতিতা এলাকার জগতাই গ্রামে। বিপ্লবী দলের সাথে জড়িত ছিলেন। বরদাচরণ মজুমদারের অধীনে তিনি কিছুদিন লালগোলা রাজাদের গ্রন্থাগারে কাজ করেন।

তিনি কাজী নজরুল ইসলামের লেখা বেশ কিছু গান বেতার ও গ্রামোফোনে গেয়েছেন। নজরুলের প্রথম স্বরলিপির সংকলন *সুরমুকুর* এর স্বরলিপি তার করা। এতে নজরুলের ২৭টি গানের স্বরলিপি রয়েছে। বইটি ডি এম লাইব্রেরি থেকে ১৯৩৪ সালে প্রকাশিত হয়। মূলত তারই আগ্রহে নজরুল রেকর্ডিংয়ের সাথে যুক্ত হয়েছিলেন। এছাড়া কৌতুক অভিনেতা শরৎ পণ্ডিতের জীবদ্দশায় তার জীবনীগ্রন্থ *দাদাঠাকুর* রচনা করেন নলিনীকান্ত সরকার।

ভক্ত ও বৈষ্ণব পরিবারের সন্তান তিনি শৈশব থেকেই আধ্যাত্মিকতার দিকে আকৃষ্ট ছিলেন। পরবর্তীকালে বহু সাধু মহাপুরুষের সান্নিধ্যে আসেন। গৃহীযোগী বরদাচরণ মজুমদার, যোগীর কালীপদ গুহরায় প্রভৃতির প্রিয়পাত্র ছিলেন। ১৯২১ খ্রি. পণ্ডিচেরিতে তিনি প্রথম শ্রীঅরবিন্দকে দর্শন করে যোগ সাধনা গ্রহণের সুযোগ পান। পরে ১৯৪৮ খ্রিষ্টাব্দে সপরিবারে পণ্ডিচেরি আশ্রমবাসী হন। সেখানেই ১৯৮৪ খ্রিষ্টাব্দের ১৮ ই মে প্রয়াত হন।

গ্রন্থাবলি
----------

* *সুরমুকুর* (১৯৩৪)
* *শ্রদ্ধাস্পদেষু*
* *দাদাঠাকুর*
* *কান্তপদলিপি*
* *হাসির অন্তরালে*
* *আসা যাওয়ার মাঝখানে*

তথ্যসূত্র
---------

1. 1 2  "জেলে গাইছেন নজরুল, বাইরে শুনছে বহরমপুর"। *এই সময়. ইন্ডিয়া টাইমস*। ২৪ মে ২০১৫। সংগ্রহের তারিখ ১৬ ফেব্রুয়ারি ২০১৭।
2. 1 2  "সুরমুকুর"। *কাজী নজরুল ইসলাম*। সংগ্রহের তারিখ ১৬ ফেব্রুয়ারি ২০১৭।
3. ↑  হাজরা, বিমান (১২ মে ২০১৫)। "দাদাঠাকুরকে ভুলেছে তার জঙ্গিপুর"। *আনন্দবাজার পত্রিকা*। সংগ্রহের তারিখ ১৬ ফেব্রুয়ারি ২০১৭।
4. ↑  "দাদাঠাকুর"। *রকমারি.কম*। সংগ্রহের তারিখ ১৬ ফেব্রুয়ারি ২০১৭।

5.সংসদ বাঙালি চরিতাভিধান প্রথম খণ্ড ৫ম সংস্করণ ৩য় মুদ্রণ (পৃষ্ঠা ৩৪৮) ISBN 978-81-7955-135-6

বহিঃসংযোগ
---------
**ফাইট ক্লাব** ১৯৯৯ সালের একটি আমেরিকান চলচ্চিত্র, যা চাক পালেনিক এর ১৯৯৬ সালে প্রকাশিত একই নামের উপন্যাস অবলম্বনে নির্মিত। ছবিটি পরিচালনা করেছেন ডেভিড ফিঞ্চার, এবং মূল চরিত্রে অভিনয় করেছেন ব্রাড পিট, এডওয়ার্ড নর্টন ও হেলেনা বোনহ্যাম কার্টার। ছবিটির কেন্দ্রীয় চরিত্রে নর্টন একজন নাম না জানা সাধারণ ব্যক্তির ভূমিকায় অভিনয় করেন। যে তার দাপ্তরিক কাজে বীতস্পৃহ হয়ে সাবান প্রস্তুতকারক টাইলর ডারডেন (ব্রাড পিট) এর সাথে যুক্ত হয়ে "ফাইট ক্লাব" নামক একটি মারামারির ক্লাব গঠন করে। সে ও টাইলর, মার্লা সিঙ্গার (হেলেনা বোনহ্যাম কার্টার) নামক এক রহস্যময়ী নারীর সাথে এক জটিল সম্পর্কে জড়িয়ে যায়।

টুয়েন্টিয়েথ সেঞ্চুরি ফক্সের প্রযোজক লরা জিস্কিন পালেনিক-এর বইটির চিত্রনাট্য কেনার স্বত্ব কিনে নেন এবং জিম উল্সকে চিত্রনাট্য লেখার দ্বায়িত্ব দেন। ছবিটির প্রতি ফিঞ্চারের প্রবল আগ্রহ বিবেচনা করে প্রযোজকগণ বিবেচনাধীন চারজন পরিচালকদের মধ্যে তাকেই শেষ পর্যন্ত বেছে করেন। ফিঞ্চার ও উল্স ছবির কলাকুশলী ও চলচ্চিত্র শিল্পের আরো অনেকের কাছ থেকে পরামর্শ নিয়ে চিত্রনাট্য লেখার কাজ শেষ করেন। ছবির পরিচালক ও কলাকুশলীগণ ছবিটিকে রেবেল উইদাউট আ কজ(১৯৫৫) ও দ্য গ্রাজুয়েট(১৯৬৭) ছবির সাথে তুলনা করেন। ফিঞ্চার ফাইট ক্লাবের হিংস্রতার মধ্য দিয়ে রূপক আকারে তরুণ প্রজন্ম ও বিজ্ঞাপনের মূল্যবোধের মধ্যকার দ্বন্দ্বটিকে ফুটিয়ে তুলতে চেষ্টা করেছেন।

ছবিটির নির্মাতা প্রযোজকগণ ছবিটিকে পছন্দ করেননি। সম্ভাব্য ক্ষতির হাত থেকে বাঁচতে তাই তারা ফিঞ্চারের প্রচার পরিকল্পনা পুরোপুরি পাল্টে ফেলেন। বক্স-অফিসে ছবিটি আশানুরূপ ব্যবসা করতে ব্যর্থ হয় এবং সমালোচকদের কাছ থেকে মিশ্র রিভিউ পায়। ফাইট ক্লাবকে ১৯৯৯ সালের সর্বাধিক আলোচিত এবং বিতর্কিত ছবিগুলোর একটি হিসেবে বিবেচনা করা হয়। ডিভিডি মুক্তি পাওয়ার পর ছবিটি বাণ্যিজিক সাফল্য পায়,যা ছবিটিকে একটি ক্লাট চলচ্চিত্র হিসেবে প্রতিষ্টিত করে। সমালোচকদের প্রতিক্রিয়াও ডিভিডি মুক্তির অনেক বেশি প্রশংসামূলক হয়েছে।

২০০৮ সালে ব্রিটিশ চলচ্চিত্র সাময়িকী এম্পায়ার তাদের সর্বকালের সর্বশ্রেষ্ট ৫০০ চলচ্চিত্রের তালিকায় *ফাইট ক্লাব*কে ১০ নম্বরে স্থান দেয়। ইন্টারনেট মুভি ডাটাবেজ (আইএমডিবি) এর পাঠক জরিপ অনুসারে চলচ্চিত্রটি সেরা ২৫০ চলচ্চিত্রের মধ্যে ১০ নাম্বারে রয়েছে।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১২।
2. ↑ . ২৫,ডিসেম্বর,২০১২ সংগৃহীত

বহিসংযোগ
--------

* ইন্টারনেট মুভি ডেটাবেজে *ফাইট ক্লাব*  উইকিউপাত্তে এটি সম্পাদনা করুন (ইংরেজি)
* অলমুভিতে *ফাইট ক্লাব* (ইংরেজি)
* রটেন টম্যাটোসে *ফাইট ক্লাব* (ইংরেজি)
* মেটাক্রিটিকে *ফাইট ক্লাব* (ইংরেজি)
* বক্স অফিস মোজোতে *ফাইট ক্লাব* (ইংরেজি)

| * দে
* স
ডেভিড ফিঞ্চার পরিচালিত চলচ্চিত্র |
| --- |
| 
* *এলিয়েন ৩* (১৯৯২)
* *সেভেন* (১৯৯৫)
* *দ্য গেম* (১৯৯৭)
* *ফাইট ক্লাব* (১৯৯৯)
* *প্যানিক রুম* (২০০২)
* *জোডিয়াক* (২০০৭)
* *দ্য কিউরিয়াস কেইস অফ বেঞ্জামিন বাটন* (২০০৮)
* *দ্য সোশ্যাল নেটওয়ার্ক* (২০১০)
* *দ্য গার্ল উইথ দ্য ড্রাগন ট্যাটু* (২০১১)
* *গন গার্ল* (২০১৪)

 |
**ভ্যাসকুলাইটিস** (ইংরেজি: Vasculitis) মানবদেহের একজ প্রজাতির অসুখ যার মুখ্য অনুষঙ্গ হলো রক্তনালীসমূহের প্রদাহ। শরীরের রক্তবাহী নালি ধমনী, শিরা, উপশিরা, ক্যাপিলারি ইত্যাদিকে একযোগে ভ্যাসকুল্যার সিস্টেম হিসাবে চিকিৎসা শাস্ত্রে উল্লেখ করা হয়। উৎস এবং উপসর্গ ভেদে ভ্যাসকুলাইটিস নানা রকম হতে পারে। এটা কোনো সংক্রামক রোগ নয়।

ভ্যাসকুলাইটিস কী
----------------

ভ্যাসকুলাইটিস কার্যত রক্তবাহী শিরা, উপশিরা, ক্যাপিলারি প্রভৃতির প্রদাহ। এর ফলে রক্তনালির গাত্রদেশ দুর্বল হয়ে পড়ে, এবং রক্ত চলাচলের পথ সংকীর্ণ হয়ে পড়ে এবং ফলস্বরূপ সন্নিহিত তন্তু ও কলাসমূহে রক্ত সঞ্চালন হ্রাস পায় এবং, ফলস্বরূপ, সংশ্লিষ্ট অঙ্গ-প্রত্যঙ্গসমূহ ক্ষতিগ্রস্ত হয়। তবে এটি যে কোন রক্তনালিকা বা অঙ্গ-প্রত্যঙ্গে সংঘটিত হতে পারে। এটি এক প্রকার অটোইমিউন রোগও বটে। অথ্যাৎ কোন কারণে দেহের রোগপ্রতিরোধী ব্যবস্থা হঠাৎ উদ্দীপ্ত হয়ে নিজ কোষ, তন্তু বা কলাকে বহিরস্থ আক্রমণকারী (বাইরাস বা ব্যাকটেরিয়া) ঠাওর করে এবং প্রতিরোধের জন্য অ্যান্টিবডি তৈরী করে রক্তে ছড়িয়ে দেয়।

উপসর্গসমূহ
----------

কী ভাবে শনাক্তকরণ সম্ভব
-----------------------

প্রকারভেদ
---------

প্রায় ২০ প্রকার দৈহিক সমস্যা আছে যা ভ্যাসকুলাইটিস হিসাবে চিহ্নিত। অ্যানজাইটিস যার অর্থ শিরার প্রদাহ এবং আর্টেরাইটিস যার অর্থ ধমনীর প্রদাহ প্রকৃতপক্ষে ভ্যাসকুলাইটিসের সমার্থক। 

### হেনোখ-শোনলেইন ভ্যাসকুলাইটিস

### রিউমাটোয়েড ভ্যাসকুলাইটিস

### ওয়েগনার'স গ্যানিউলোমেটাসিস

### মাইক্রোস্কপিক পরিএনজাইটিস

### হেপাটাইটিস সি ও ভ্যাসকুলাইটিস

হেনোখ-শোনলেইন ভ্যাসকুলাইটিস আক্রান্ত দুই পায়ে রক্তকুড়িঁ বা পাল্পেবল্‌ পারপুরা'র চিহ্ন; পায়ের ফুলে যাওয়া আর্থরাইটস ইঙ্গিত করছেহেনোখ-শোনলেইন ভ্যাসকুলাইটিস আক্রান্ত দুই পায়ে রক্তকুড়িঁ বা পাল্পেবল্‌ পারপুরা'র চিহ্ন; পায়ের ফুলে যাওয়া আর্থরাইটস ইঙ্গিত করছে

চিকিৎসা পদ্ধতি
--------------

প্রতিরোধ
--------

বহিঃসংযোগ
---------

* জন হপকিন্স ভ্যাসকুলাইটিস সেন্টার
* ভ্যাসকুলাইটিস ফাউণ্ডেশান– কানাডা
* ইয়োরোপিয়ন ভ্যাসকুলাইটিস স্টাডি গ্রুপ

তথ্যসূত্র
---------

1. ↑  What is vasculitis
2. ↑  ভ্যাসকুলাইটিস ফাউণ্ডেশান– কানাডা
3. ↑  ভ্যাসকুলাইটসের প্রকারভেদ

রোগ-ব্যাধি
**সাহেব বিবি মসজিদ** বাংলাদেশের চট্টগ্রাম জেলার রাউজান উপজেলার বিনাজুরী ইউনিয়নের লেলাঙ্গারা গ্রামে অবস্থিত একটি অতি প্রাচীন মসজিদ ।

ইতিহাস
------

মসজিদের মতোয়াল্লীদের তালিকার ফলক
চট্টগ্রামের ঐতিহাসিক আনোয়ারা থানার শোলকাটা গ্রামের বিশিষ্ট জমিদার আমির মোহাম্মদ চৌধুরীর স্বনামধন্য পত্নী ও চট্টগ্রামের প্রসিদ্ধ মলকা বানুর মাতা সাহেব বিবি আনুমানিক ১৬১২ খৃষ্টাব্দে এই মসজিদের প্রতিষ্ঠা করেন ।

মসজিদের পাশে রয়েছে ফুলবাগান সংবলিত কবরস্থান যেখানে শায়িত আছেন এই মসজিদের প্রতিষ্ঠাতা মরহুম সাহেব বিবি। এছাড়াও, এর পাশে আছে সাহেব বিবি দীঘি যাকে শাহী পুকুরও বলা হয়।
কবরস্থানসহ মসজিদটি ৩০ শতক জমির উপর নির্মিত। বিভিন্ন কারু কাজ-সম্বলিত টেরাকোটার ইট ও চুন-সুরকির গাঁথুনিতে মসজিদটি নির্মিত। মসজিদটির সামনে একটি ঈদগাহ ও পাশে কবরস্থান রয়েছে।

স্থাপত্য
--------

এক গম্বুজ বিশিষ্ট মনে করা হলেও এটি আসলে তিন গম্বুজ বিশিষ্ট মসজিদ। তবে বড় গম্বুজের দুই পাশের গম্বুজ দুটি অপেক্ষাকৃত ছোট। এছাড়া চারকোণে চারটি মিনার ও মধ্যভাগে চারটি সহ মোট আটটি মিনার বিদ্যমান।
সুন্দর কারুকাজ সংবলিত এই মসজিদের মূল নকশা ও সৌন্দর্য প্রায় অবিকল রয়েছে । এই মসজিদে তিন কাতারে প্রায় ১৫০ জন মুসল্লি নামাজ আদায় করতে পারেন ।

বর্তমান অবস্থা
--------------

এই মসজিদ কবরস্থান সহ ৩০ শতক জায়গার উপর নির্মিত। ঐতিহ্যবাহী দর্শনীয় মসজিদে দূর-দূরান্ত থেকে অসংখ্য মুসল্লীও এখানে এসে নামাজ আদায় করেন। কালের সাক্ষী এই মসজিদ দেখার জন্য পর্যটকরাও এখানে ভিড় জমান ।
প্রায় পাঁচশত বছর পূর্বে নির্মিত স্থাপনাটি রূপগত পরিবর্তন করে সম্প্রতি টাইলস লাগানো হয়েছে ।

তথ্যসূত্র
---------

1. ↑  এম বেলাল উদ্দিন (৮ জুন ২০১৮)। "কালের সাক্ষী: রাউজানের সাহেব বিবি মসজিদম"। *দৈনিক ইনকিলাব*। সংগ্রহের তারিখ ১৫ নভেম্বর ২০২১।
2. ↑  "নান্দনিক স্থাপত্যশৈলীর প্রাচীন নিদর্শন রাউজানের সাহেব বিবি মসজিদ"। *ctgtimes.com*। ২৯ নভেম্বর ২০১৯। ২৫ জুন ২০২০ তারিখে মূল থেকে আর্কাইভ করা। সংগ্রহের তারিখ ১৫ নভেম্বর ২০২১।
3. ↑  জুনায়েদ হাবীব। "ঐতিহ্যবাহী মসজিদের নগরী চট্টগ্রাম"। *দেশ রূপান্তর*। সংগ্রহের তারিখ ১৫ নভেম্বর ২০২১।
**নাদিরবেক আব্দুস-সাত্তারভ (আবদুসাত্তারভ)** (জন্ম ১৮ সেপ্টেম্বর, ২০০৪) একজন উজবেক দাবাড়ু। এই দাবা প্রতিভা, ১৩ বছর, ১ মাস, ১১ দিন বয়সে গ্র্যান্ডমাস্টার উপাধির জন্য যোগ্যতা অর্জন করেছিলেন।  ফিদে ২০১৮ সালের এপ্রিলে তাকে উপাধিতে ভূষিত করেছে। 

২০১২ সালে আবদুসাত্তারভ স্লোভেনিয়ার মারিবরে আয়োজিত বিশ্ব যুব দাবা চ্যাম্পিয়নশিপে বিজয়ী হন। ২০১৪ সালে, নয় বছর বয়সে, তিনি তার নিজ শহর তাশখন্দে অনুষ্ঠিত ৮ম জর্জি আগজামভ স্মৃতি টুর্নামেন্টে, দু'জন গ্র্যান্ডমাস্টার, আন্দ্রে জিগালকো এবং রুস্তম খুসনতদিনভকে পরাজিত করেছিলেন।  ২৬ জুন ২০২০-এ, আবদুসাত্তারভ ১ম মুখতার ইসমাগামবেতভ স্মৃতি টুর্নামেন্টে, যৌথভাবে দ্বিতীয় থেকে ষষ্ঠ স্থান অর্জন করেন, সাথে ছিলেন শাহ্‌রিয়ার মামেদিয়ারভ, দিমিত্রি বোচারভ, কাজিবেক নাগরবেক এবং দাভিদ মাগাশভিলি। সেখানে নাদিরবেক ১১ তে ৮.৫ স্কোর করেন।  ২০২১ সালে, তিনি পিএনডব্লিউসিসি সুপার জি৬০-এর প্রথম গ্রুপে জিতেছিলেন। 

২০১৫ সালের এপ্রিলের ফিদে রেটিংয়ের তালিকায়, তিনি এগারো বছর বয়সে, কনিষ্ঠতম খেলোয়াড়ের হিসেবে শীর্ষ ১০০ জুনিয়র্সে প্রবেশের একটি নতুন রেকর্ড স্থাপন করেন।

তথ্যসূত্র
---------

1. ↑  Friedel, Frederic (২০১৭-১০-২৯)। "Abdusattorov second youngest GM ever"। *Chess News*। ChessBase। সংগ্রহের তারিখ ২০১৭-১০-৩১।
2. ↑  "List of titles approved by the 2018 1st quarter PB in Minsk, Belarus". FIDE. 2018-04-09.
3. ↑  Martínez, David (২০১৪-০৫-২২)। "9-year-old prodigy beats two grandmasters"। chess24। সংগ্রহের তারিখ ১৬ এপ্রিল ২০১৬।
4. ↑  Chandra, Akshat (২০১৪-০৭-০২)। "Nine-year-old rips through GMs!"। ChessBase। সংগ্রহের তারিখ ১৬ এপ্রিল ২০১৬।
5. ↑  "The Week in Chess 1338"। *theweekinchess.com*। সংগ্রহের তারিখ ২০২০-০৭-০৯।
6. ↑  "this week in chess"।
7. ↑  Top Juniors list statistics. FIDE.
একটি অত্যাধুনিক ব্রিটিশ চ্যালেঞ্জার টাইপের ট্যাংক
**ট্যাংক**, যুদ্ধক্ষেত্রের সবথেকে শক্তিশালী একটি যুদ্ধযান। একে যুদ্ধক্ষত্রের রাজা বলা হয়। একটি ট্যাংক মূল বৈশিষ্ট্য হচ্ছে এর সমস্ত শরীর অত্যন্ত পুরু বর্ম দ্বারা আবৃত থাকে। ক্যাটারপিলার ট্র্যাক থাকায় একটি ট্যাংক দুর্গম জায়গাতেও সহজেই চলতে পারে। এর সব থেকে ভয়ংকর অস্ত্রটি হচ্ছে এর প্রচন্ড ক্ষমতাশালী কামান যা দিয়ে একটি ট্যাংক অনেক দূর পর্যন্ত গোলা ছুঁড়তে পারে বা প্রতিপক্ষের যুদ্ধাযানকে ধ্বংস করতে পারে। কামান ছাড়াও এই যুদ্ধযানে মেশিনগান, স্মোকবম্ব লঞ্চার অথবা ট্যাংক বিধ্বংসী মিসাইল থাকে। কাজের সক্ষমতাভেদে অনেক ধরনের ট্যাংক দেখতে পাওয়া যায়। যেমনঃ- হালকা, মাঝারী, ভারী বা উভচর ট্যাংক।

যুদ্ধযান হিসেবে ট্যাংকের ব্যবহার শতবর্ষ পার করে ফেলেছে। ট্যাংক শব্দটি এসেছে একটি সাংকেতিক নাম হিসেবে। মূলত যে কারখানায় ট্যাংক বানানো হচ্ছিল সেই কারখানার শ্রমিকরা এই নামে ডাকত নির্মীয়মান যন্ত্রটিকে, কারণ । এই যানকে প্রথমে ডাকা হত স্থল জাহাজ বা ক্যাটারপিলার মেশিনগান ধ্বংসকারী যান হিসেবে। পরে এই যুদ্ধযান সম্পর্কিত কমিটিতে এর উদ্দেশ্য গোপন করার জন্য যন্ত্রটিকে "ট্যাংক" নামকরণ করা হয়।

প্রথম বিশ্বযুদ্ধের আগে আগে করে ট্যাংকের ব্যবহার শুরু করে সামরিক বাহিনীগুলো। এক্ষেত্রে অগ্রগামী ভূমিকা পালন করে ফরাসী এবং ইংরেজরা। ১৯১৫ সালে ইংল্যান্ডের লিঙ্কনে অবস্থিত উইলিয়াম ফস্টার এন্ড কোং প্রথম ট্যাংকের প্রোটোটাইপ বানায় যার নাম রাখা হয়েছিল "লিটল উইলি"। এই প্রোটোটাইপ থেকে ১৯১৬ সালে বানানো হল প্রথম যুদ্ধ ট্যাংক ব্রিটিশ মার্ক ১ এবং সেই বছরের সেপ্টেম্বরে সোমের যুদ্ধে প্রথমবারের মতন ট্যাংকের ব্যবহার হল।

দ্বিতীয় বিশ্বযুদ্ধের সময় ট্যাংকের আরো পরিবর্তন আসল। সামরিক বাহিনীতে ট্যাংক ততদিনে অবিচ্ছেদ্য অংশ হিসেবে গড়ে উঠছে। দ্বিতীয় বিশ্বযুদ্ধের আগেই ট্যাংকের ওপর অনেক গবেষণা করা হয়। একই সাথে ট্যাংক ভিত্তিক যৌথ অভিযান তত্ত্ব নিয়েও যথেষ্ট পর্যালোচনা হচ্ছিল।
জেফ মুলেন, জেসমিন বাইর্ন, রন জেরেমি, হিলারি স্কট এবং স্কট ডেভিড *নট দ্য ব্র্যাডিস এক্সএক্সএক্স* এর সেটে, ৫ ডিসে ২০০৬
**পর্নোগ্রাফিক প্যারোডি ফিল্ম** হল পর্নোগ্রাফিক চলচ্চিত্র শিল্পের একটি উপধারা যেখানে উত্পাদনের গল্প বা প্লটলাইনের ভিত্তি হল একটি মূলধারার টেলিভিশন অনুষ্ঠান, পূর্ণদৈর্ঘ্য চলচ্চিত্র, বিখ্যাত ব্যক্তি, ভিডিও গেম বা সাহিত্যকর্মের প্যারোডি। এই উপধারাতে ঐতিহাসিক বা সমসাময়িক ঘটনা যেমন রাজনৈতিক কেলেঙ্কারির প্যারোডি অন্তর্ভুক্ত থাকতে পারে। উপধারাটি প্রাপ্তবয়স্ক শিল্পের দ্বারা এতটা গ্রহণযোগ্যতা অর্জন করেছে যে এভিএন এবং এক্সআরসিও এর মতো সংস্থাগুলি এই বিভাগে প্রধান পুরস্কার প্রদান করে।

উৎপত্তি
-------

*পর্নপ্যারোডি.কম*, পর্ন প্যারোডি পর্যালোচনা করার জন্য নিবেদিত একটি ওয়েবসাইট, *ব্যাটম্যান* স্পুফ *ব্যাট পাসি* (আনু. ১৯৭০) সম্ভবত প্রথম পরিচিত পর্নোগ্রাফিক প্যারোডি চলচ্চিত্র হিসাবে উল্লেখ করা যায়, একটি শিরোনাম যা ১৯৭৩ সালের জার্মান অ্যানিমেটেড শর্ট *স্নো হোয়াইট অ্যান্ড দ্য সেভেন পারভার্ট* এও শেয়ার করা হয়েছে।  উপধারাটি ১৯৯০-এর দশকে শুরু হয়, ২০০০ এবং ২০১০-এর দশকে জনপ্রিয়তা বৃদ্ধি পায়।  উইলিয়াম শেক্সপিয়ারের কাজগুলি অনুপ্রেরণা হিসাবে ব্যবহৃত হয়েছে, শিরোনামগুলির মধ্যে রয়েছে *হ্যামলেট: ফর দ্য লাভ অফ ওফেলিয়া* এবং *ওথেলো: ডেঞ্জারাস ডিজায়ার*।

ধরন
---

তথ্যসূত্র
---------

1. ↑  "Bat Pussy – the first superhero porn parody?"। PornParody.com। অক্টোবর ৬, ২০১৪। অক্টোবর ৮, ২০১৪ তারিখে মূল থেকে আর্কাইভ করা।
2. ↑  Staff। "Snow White and the Seven Perverts (1973) 11 min - Animation : Short : Comedy"। Amazon via IMDb। সংগ্রহের তারিখ ২৮ ফেব্রুয়ারি ২০১৪।
3. ↑  Staff। "The 14 Most Brilliant Porn Parodies of All Time"। Conde Nast via Details.com। সংগ্রহের তারিখ ২৬ ফেব্রুয়ারি ২০১৪।
4. ↑  Rutter, Jarod। "সংরক্ষণাগারভুক্ত অনুলিপি"। *Adult Video News*। ১১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৪।
5. ↑  NA, NA (২০১৬)। *Unspeakable ShaXXXspeares, Revised Edition: Queer Theory and American Kiddie Culture* (ইংরেজি ভাষায়)। Springer। পৃষ্ঠা 79–80। আইএসবিএন 9781137078674।

বহিঃসংযোগ
---------

* Gizmodo দ্বারা সায়েন্স ফিকশন এবং ফ্যান্টাসি পর্ন প্যারোডিস (NSFW) এর চূড়ান্ত নির্দেশিকা
* পর্ন স্পুফের জন্য চূড়ান্ত গাইড Pt. 2: সুপারহিরো, স্টার ট্রেক, স্টার ওয়ার্স অ্যান্ড হরর (NSFW) Gizmodo দ্বারা
**রাগমোচন নিয়ন্ত্রণ** হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচনকে বিলম্বিত করে সঙ্গমের সময় বৃদ্ধি করা যায়।

পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তার যৌন উত্তেজনা অনেক বেশি হয়ে থাকে এবং তার আনন্দও অনেক বেশি হয়ে থাকে।

যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তার স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।[]

সঙ্গীর সাথে সঙ্গমের সময়
------------------------

যখন পুরুষ তার সঙ্গী অর্থাৎ স্ত্রীর সাথে সঙ্গমে লিপ্ত থাকবে তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তার লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে যাতে করে আর অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে।

হস্তমৈথুনের সময়
----------------

হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহুর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তার যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে।

তথ্যসূত্র
---------

1. ↑  *বাড়ানো, বিশাল, প্রচণ্ড উত্তেজনা*, স্টিভ এবং Vera Bodansky, (2000), পৃ. 91, 92, 94-98, আইএসবিএন ০-৮৯৭৯৩-২৮৯-৭.
**চিম্বুক পাহাড়** বা **চিম্বুক হিল** বা **কালা পাহাড়** বাংলাদেশের চট্টগ্রামের বান্দরবান জেলায় অবস্থিত দেশের তৃতীয় বৃহত্তম পাহাড় এবং ঐতিহাসিক স্থান। এটি গড় সমুদ্র পৃষ্ট হতে প্রায় ২৫০০ ফুট উঁচু। এটি বাংলাদেশের পাহাড়ী সৌন্দর্যের রানী এবং বাংলার দার্জিলিং নামেও বহুল পরিচিত।

অবস্থান
-------

চিম্বুক পাহাড় চট্টগ্রাম থেকে ৯২ কিলোমিটার এবং বান্দরবান জেলা শহর থেকে ২৬ কিলোমিটার দূরে অবস্থিত। এটি থানচি সড়কের দূর্গম পাহাড়ী এলাকায় অবস্থিত।

বর্ণনা
------

চিম্বুক পাহাড় বাংলাদেশের তৃতীয় বৃহত্তম পাহাড় এবং ঐতিহাসিক স্থান। এই পাহাড়ের চূড়া হতে পার্শ্ববর্তী জেলা কক্সবাজার ও চট্টগ্রামের উপজেলাগুলো দেখা যায়। বর্ষাকালে এই পাহাড়ের চূড়া হতে সাজেকের মতো মেঘের উড়াউড়ি দেখা যায় এবং পাহাড়ের নিচ দিয়ে মেঘ ভেসে যাওয়ার দৃশ্য অবলোকন করা যায়। চিম্বুক পাহাড় থেকে সূর্যোদয় এবং সূর্যাস্ত যে কোনো পর্যটককে আকৃষ্ট করে।

পর্যটন কেন্দ্র
--------------

পাহাড়ি জনপদ হওয়ায় চিম্বুক পাহাড়ে এখনও পর্যন্ত কোনো পর্যটন কেন্দ্র গড়ে ওঠেনি। বান্দরবান জেলা প্রশাসকের তত্ত্বাবধানে একটি বিশ্রামাগার থাকলেও তা পর্যটকদের জন্য উন্মুক্ত নয়। ফলে পর্যটকদের রাত যাপন করার সুবিধা নেই। চিম্বুক পাহাড়ে হোটেল ও বিনোদন পার্ক নির্মাণের উদ্যোগ নেয়া হলেও ভূমি রক্ষার্থে স্থানীয় ম্রো জনগোষ্ঠী তাতে বাধা দেয়।

চিত্রশালা
---------

* 
* 
* 
* 
* 
* 
* 
*

আরও দেখুন
---------

* চেরাগি পাহাড়
* বাটালি পাহাড়

তথ্যসূত্র
---------

1. 1 2  "মেঘেরভেলায় বান্দরবান থেকে থানচি হয়ে নীলগিরি"। *যুগান্তর*। ২০২১-০৯-২৮। সংগ্রহের তারিখ ২০২২-০৭-২৭।
2. ↑  "একদিনেই বান্দরবানের ৪টি স্পট ভ্রমণ"। *জাগো নিউজ*। ২০২২-০৬-১১। সংগ্রহের তারিখ ২০২২-০৭-২৭।
3. ↑  "বাংলার মুখ, চিম্বুক পাহাড়"। *দৈনিক ইত্তেফাক*। ২০২১-০৮-২৪। সংগ্রহের তারিখ ২০২২-০৭-২৭।
4. ↑  "চিম্বুক ঘিরে গড়ে উঠুক শৈলশহর"। *সমকাল*। ২০২১-০১-২৩। সংগ্রহের তারিখ ২০২২-০৭-২৭।
5. ↑  "চিম্বুক পাহাড়ে হোটেল নির্মাণের প্রতিবাদে ম্রোদের সংহতি সমাবেশ"। *দ্য ডেইলি স্টার*। ২০২১-০৩-০২। সংগ্রহের তারিখ ২০২২-০৭-২৭।
6. ↑  "চিম্বুক পাহাড়ে পাঁচতারা হোটেল নিয়ে ক্ষোভের আগুন"। *চট্টগ্রাম প্রতিদিন*। ২০২২-১১-১৪। সংগ্রহের তারিখ ২০২২-০৭-২৭। [*স্থায়ীভাবে অকার্যকর সংযোগ*]
**হলুদগলা মার্টিন** (ইংরেজি: Yellow-throated Marten) এক প্রকার মাংশাসী মাঝারি জাতের বেজি জাতীয় প্রাণী। এই প্রাণীটি সারা বিশ্বে বিপন্নপ্রায় হয়ে উঠেছে। সাইবেরিয়া ও কোরিয়াতে এদের শিকার করা হয় সুন্দর চামড়ার জন্য। তবে এদের মাংস কটু গন্ধযুক্ত থাকায় মাংসের জন্য শিকার করা হয় না। এদের রঙ কমলা-হলুদ থেকে গাঢ় বাদামী এবং মসৃণ হলুদ রঙ গলায়। এদের ক্রান্তীয় বনভূমিতে দেখা যায়। সমুদ্রপৃষ্ঠ থেকে তিন হাজার ফুট উপরে এদের অবস্থান। মার্টিন আকার-আয়তনে অনেকটা বেজির মতো। তবে রং অনেক বাহারি। এদের কান দুটো বেজির চেয়ে অপেক্ষাকৃত বড় এবং বিড়ালের মতো গোলাকৃতির। মূলত গেছো প্রাণী হওয়ায় এদের পা শক্তিশালী। লোমশ লম্বা লেজ গাছে ঝাঁপাঝাঁপির সময় ভারসাম্য রক্ষা করে।

গঠন
---

এদের মাথার দিককার রং হালকা বাদামি, তবে ঋতুভেদে দেহের রং হয় দুই ধরনের—কমলা হলদে, নয়তো কালচে বাদামি। লেজের রং কালো। গলার রং মাখন হলদে। কান, চোখ ও মুখের আশপাশে সাদাটে লোম রয়েছে। মাথাসহ দেহ ৪০—৬০ সেন্টিমিটার লম্বা। আর লেজের দৈর্ঘ্য ৩৮ থেকে ৪৩ সেমি। ওজন গড়ে ৩ দশমিক ৪ কেজি। মাংসাশী গোত্রের এই প্রাণীটি একা থাকতে পছন্দ করে। এরা নিশাচর, তবে দিনের বেলায়ও শিকার করে। মাটিতে, গাছে দুই জায়গায়ই শিকার ধরে। লম্বাটে শরীরের মার্টিন ছোট হলেও এদের চেয়ে বড় আকারের প্রাণী এরা কবজা করতে পারে।

বাংলাদেশে
---------

 হলুদগলা মার্টিন
জীববিজ্ঞানীদের ধারণা ছিল, বাংলাদেশের মিশ্র বৃষ্টিপাতের জঙ্গলে মার্টিন বা নেউল জাতীয় প্রাণী থাকতে পারে। এরা সাধারণত পাহাড়ি অঞ্চলে থাকে। তবে এত দিন কারও চোখে পড়েনি। যদিও আশির দশকে পাখিবিদ ডেভিড জনসন শ্রীমঙ্গলের লাউয়াছড়ার বনে প্রাণীটি দেখেছিলেন বলে দাবি করেছেন। কিন্তু সেই বিরল দর্শনের কোনো আলোকচিত্র-সাক্ষী নেই।

খাবার
-----

কাঠবিড়ালিই মার্টিনের অন্যতম খাদ্য। এ ছাড়া ঈগল, বনমোরগ, মথুরাসহ নানা জাতের পাখি এরা ধরে খায়। মাটিতে চলার সময় এরা লাফিয়ে চলে। তখন ইঁদুর, সাপ, কেন্নো এদের হাত থেকে নিস্তার পায় না। মাংসাশী হলেও এরা রসাল ফল, জাম খেতে পছন্দ করে। মিলনকাল গ্রীষ্মের শুরু অথবা শেষ দিকে। গর্ভকাল ১২০ দিনের। দুই থেকে পাঁচটি বাচ্চা দেয়। বাচ্চার সব দায় মা পালন করে। তিন থেকে চার মাস বাচ্চারা মায়ের সঙ্গে থাকে। বিপদে পড়লে, বিশেষ করে শত্রুর তাড়া খেলে মার্টিন পায়ু সংশ্লিষ্ট গ্রন্থি থেকে তীব্র বদ গন্ধ ছাড়ে।

বিপন্ন প্রাণী
-------------

হলুদগলা মার্টিন আন্তর্জাতিকভাবে বিপন্নপ্রায় প্রাণী। ঝলমলে চামড়াই এদের প্রধান শত্রু। শিকারিদের লক্ষ্য থাকে ওই চামড়া সংগ্রহ। ভারত থেকে শুরু করে দক্ষিণ পূর্ব-এশিয়া হয়ে রাশিয়ার দূরপ্রাচ্য পর্যন্ত এলাকায় প্রাণীটি দেখা যায়।

তথ্যসূত্র
---------

1. ↑  Abramov, A. Timmins, R.J. Roberton, S. Long, B. Than Zaw, Duckworth, J.W. (2008). *Martes flavigula*. *2008 IUCN Red List of Threatened Species*. IUCN 2008. Retrieved on 21 March 2009. Database entry includes a brief justification of why this species is of least concern

বহিঃসংযোগ
---------

* হলুদগলা মার্টিন -এর ওপর প্রবন্ধ
* হলুদগলা মার্টিন -এর ওপর প্রবন্ধ
* হলুদগলা মার্টিন -এর ওপর প্রবন্ধ
* হলুদগলা মার্টিন -এর ওপর প্রবন্ধ
বুনো ছাগল বা সাপশিঙি বনছাগল নিবন্ধের সাথে বিভ্রান্ত হবেন না।
**বনছাগল** (ইংরেজি: Sumatran serow সাবেক Mainland serow; দ্বিপদী নাম: *Capricornis sumatraensis*) ছাগল জাতীয় যুগ্ম-খুর-যুক্ত চতুষ্পদ যা মালয় উপদ্বীপ এবং ইন্দোনেশিয়ার সুমাত্রা দ্বীপের স্থানীয়। বর্তমানে এই সেরোর প্রজাতিটিকে ***সুমাত্রীয় সেরো*** ডাকা দেয়া হলেও পূর্বে এর নাম ছিল "মূলভূখন্ডীয় সেরো" যেহেতু মূলভূখন্ডের অন্যান্য সেরো প্রজাতি যেমন চায়না সেরো, লাল সেরো এবং হিমালয়ী সেরোকে এই প্রজাতির উপপ্রজাতি ধরা হতো।
বাসস্থান ক্ষতি এবং শিকারের জন্যে বনছাগলের অস্তিত্ব হুমকির সম্মুখীন, যার কারণে আইইউসিএন লাল তালিকা অনুযায়ী এটি সংকটাপন্ন হিসেবে মূল্যায়িত।

বৈশিষ্ট
-------

গায়ের রং লালচে বাদামী বা পিংগলাভ। ঘাড়ের উপরের পশমগুলি কাল এবং লম্বাটে। শিং ৯ থেকে ১০ ইঞ্চি লম্বা এবং পেছন দিকে বাঁকানো থাকে। কানগুলি রামছাগলের মত বড় হলেও শক্ত এবং খাড়া বা সামান্য কাত হয়ে থাকে। লেজটি ছাগলের লেজের মত ছোট। হাটু থেকে পায়ের খুর পর্যন্ত কিছুটা সাদার ছোপ রয়েছে। খুরের রং কাল। পুরুষ ও স্ত্রী উভয়ের কাল শিং থাকে।

বিস্তার ও আবাসস্থল
------------------

মূলত মালয় উপদ্বীপ এবং সুমাত্রা দ্বীপে এদের পাওয়া গেলেও বাংলাদেশের চট্টগ্রামের পার্বত্য বনাঞ্চলে এদের দেখা মিলে যদিও এদের জনসংখ্যা বর্তমানে সেখানে অতি সামান্য। বিশ্বজুড়ে *সেরো* হিসেবে পরিচিত হলেও বনে চলাফেরা করা ছাগলের মতো দেখতে বলে সেখানে এদের *বনছাগল* ডাকা হয়।

স্বভাব ও প্রজনন
---------------

এরা সতর্ক অবস্থায় পা দুটি ফাঁক করে মাথা নুইয়ে দাঁড়ায়। মাঝে মাঝে সামনের পা তুলে জোরে তা ছুঁড়ে মারবে মাটিতে এবং নাক ও গলায় কিছুটা বাঁশির মত শব্দ তুলে পালিয়ে যাবে। কখনো আক্রমণও করে বসে। বনছাগল বনের ধারের বা পাহাড়ের ঢালে একাকী ঘুরে বেড়ায় ও খাবার সংগ্রহ করে। পাহাড়ের খাড়া ঢালে বা সমতলভূমিতে একইভাবে দ্রুতগতিতে চলতে পারে। বছরে একবার সাধারনত মে-জুন মাসে আট মাস গর্ভধারণের পর একটি বাচ্চা প্রসব করে। পাহাড়ের গুহায় ঘন ঘাসবনে বা পাথরের ফাঁকে ফাঁকে নিজে লুকায় ও বাচ্চাকে লুকিয়ে রাখে।

তথ্যসূত্র
---------

1. ↑  "বনছাগল - বাংলাপিডিয়া"।
2. ↑  Wilson, D. E.; Reeder, D. M. সম্পাদকগণ (২০০৫)। *Mammal Species of the World* (3rd সংস্করণ)। Johns Hopkins University Press। আইএসবিএন 978-0-8018-8221-0। ওসিএলসি 62265494। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2 3  টেমপ্লেট:IUCN2014.3
4. 1 2  "বাংলাদেশের প্রাণী"। [*স্থায়ীভাবে অকার্যকর সংযোগ*]

বহিঃসংযোগ
---------

* SUMATRAN SEROW Capricornis sumatraensis sumatraensis (Bechstein, 1799)
**নাবলুস** ( /ˈnæbləs, ˈnɑːbləs/ *NA(H)B-ləs* ; আরবি: نابلس, প্রতিবর্ণীকৃত: *Nābulus*: [ˈnæːblʊs, -lɪs] (শুনুনⓘ) ; হিব্রু ভাষায়: שכם‎: *Škem*) হলো পশ্চিম তীরের একটি ফিলিস্তিনি শহর, যা জেরুজালেম থেকে প্রায় ৪৯ কিলোমিটার (৩০ মা) উত্তরে অবস্থিত। এর জনসংখ্যা প্রায় ১২৬,১৩২ জন।  এবং এটি নাবলুস গভর্নরেটের রাজধানী। এ শহরটি ফিলিস্তিনের একটি বাণিজ্যিক ও সাংস্কৃতিক কেন্দ্র; যেখানে আন-নাজাহ জাতীয় বিশ্ববদ্যালয় রয়েছে, যা উচ্চ শিক্ষার অন্যতম বৃহত্তম একটি ফিলিস্তিনি প্রতিষ্ঠান। নাবলুস বর্তমান ফিলিস্তিনি জাতীয় কর্তৃপক্ষের অধীনে রয়েছে। 

শহরটির আধুনিক নামটি রোমান যুগে ফিরে আসে, যখন রোমান সম্রাট ভেসপাসিয়ান ৭২ খ্রিস্টাব্দে *ফ্ল্যাভিয়া নিয়াপোলিস* নামকরণ করেন। বাইজেন্টাইন আমলে, শহরের সামারিটান এবং নতুন খ্রিস্টান বাসিন্দাদের মধ্যে বিরোধ সামেরিটান বিদ্রোহের শীর্ষে পৌঁছেছিল যা শেষ পর্যন্ত 573 সালের মধ্যে বাইজেন্টাইনদের দ্বারা দমন করা হয়েছিল, যা শহরের সামারিটান জনসংখ্যাকে ব্যাপকভাবে হ্রাস করেছিল। 7 ম শতাব্দীতে লেভান্টে আরব-মুসলিম বিজয়ের পরে, শহরটিকে তার বর্তমান আরবি নাম দেওয়া হয়েছিল *নাবলুস* । প্রথম ক্রুসেডের পর, ক্রুসেডাররা নাবলুসের কাউন্সিলে জেরুজালেম রাজ্যের আইন প্রণয়ন করে এবং এর খ্রিস্টান, সামেরিটান এবং মুসলিম বাসিন্দারা সমৃদ্ধি লাভ করে। শহরটি তখন আইয়ুবিদ এবং মামলুক সালতানাতের নিয়ন্ত্রণে আসে। অটোমান তুর্কিদের অধীনে, যারা 1517 সালে শহরটি জয় করেছিল, নাবলুস আধুনিক দিনের উত্তর পশ্চিম তীরের আশেপাশের এলাকার জন্য প্রশাসনিক ও বাণিজ্যিক কেন্দ্র হিসাবে কাজ করেছিল।

প্রথম বিশ্বযুদ্ধের সময় ব্রিটিশ বাহিনীর দ্বারা শহরটি দখল করার পর, নাবলুসকে 1922 সালে বাধ্যতামূলক প্যালেস্টাইনে অন্তর্ভুক্ত করা হয়। 1948 সালের আরব-ইসরায়েল যুদ্ধে নাবলুস সহ সমগ্র পশ্চিম তীরকে ট্রান্সজর্ডান দ্বারা দখল ও সংযুক্ত করা হয়েছিল । 1967 সালের আরব-ইসরায়েল যুদ্ধের পর থেকে, পশ্চিম তীর ইসরায়েল দ্বারা দখল করা হয়েছে ; 1995 সাল থেকে, এটি পশ্চিম তীরের এলাকা A এর অংশ হিসাবে PNA দ্বারা নিয়ন্ত্রিত হয়েছে৷ আজ, জনসংখ্যা প্রধানত মুসলিম, ছোট খ্রিস্টান এবং সামারিটান সংখ্যালঘুদের সাথে।

তথ্যসূত্র
---------

1. ↑  "Main Indicators by Type of Locality - Population, Housing and Establishments Census 2017" (পিডিএফ)। Palestinian Central Bureau of Statistics (PCBS)। সংগ্রহের তারিখ ২০২১-০১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Distance Calculator"। Time and Date AS। ২০১৩। সংগ্রহের তারিখ ২০১৩-০৩-১০।
3. ↑  PCBS07,2007 Locality Population Statistics  ওয়েব্যাক মেশিনে আর্কাইভকৃত ডিসেম্বর ১০, ২০১০ তারিখে.
4. ↑  Amahl Bishara, ‘Weapons, Passports and News: Palestinian Perceptions of U.S. Power as a Mediator of War,’ in John D. Kelly, Beatrice Jauregui, Sean T. Mitchell, Jeremy Walton (eds.) *Anthropology and Global Counterinsurgency,* pp.125-136 p.126.
**বানদিদ জাইয়েন**, একজন প্রাক্তন ব্যাডমিন্টন খেলোয়াড় যিনি অসংখ্য থাই জাতীয় খেতাব জিতেছিলেন এবং ১৯৬০এর দশকের শেষভাগ থেকে ১৯৮০ এর দশকের গোড়ার দিক পর্যন্ত আন্তর্জাতিক প্রতিযোগিতায় অংশগ্রহণ করেছেন। এক দশক ধরে থাইল্যান্ডের শীর্ষস্থানীয় একক খেলোয়াড়, টমাস কাপ (পুরুষদের আন্তর্জাতিক) প্রতিযোগিতায় বানদিদ জাইয়েন ব্যতিক্রমী দুর্দান্ত পারফর্ম করেছিলেন।

১৯৭৩ সালে টমাস কাপ সিরিজের এশীয় জোন ফাইনালে মালয়েশিয়ার বিপক্ষে থাইল্যান্ডের জয়ের ক্ষেত্রে তিনি মুখ্য ভূমিকা পালন করেছিলেন।  তিনি দুর্দান্ত ঘাই এবং কৌশলগত দক্ষতার জন্য খ্যাতিমান, তিনিই একমাত্র খেলোয়াড় ছিলেন যিনি ১৯৭৬ টমাস কাপ সিরিজে ইন্দোনেশিয়ান প্রতিপক্ষের বিরুদ্ধে ম্যাচ জিতেছিলেন এবং ১৯৭৩ সিরিজের এমন দু'জনের মধ্যে একজন ছিলেন।  অন্যান্য আন্তর্জাতিক টুর্নামেন্টগুলির মধ্যে, জাইয়েন  ১৯৭৫ সালের দক্ষিণ পূর্ব এশীয় উপদ্বীপীয় একক শিরোপা, ১৯৭৬ সালে কানাডীয় ওপেন একক শিরোপা এবং ১৯৭৭ সালের অকল্যান্ড আন্তর্জাতিক একক শিরোপা জিতেছিলেন।

তথ্যসূত্র
---------

1. ↑  Jack Van Praag, "National and International News," *Badminton USA*, May 1973, 10.
2. ↑  Davis, Pat. The *Guinness Book of Badminton* (Enfield, Middlesex, England: Guinness Superlatives Ltd. 1983) 125, 126.
3. 1 2  "Malaysia and Thailand Share Southeast Asian Titles," *World Badminton*, February 1976, 15.
4. ↑  "World Champions are Defeated in New Zealand," *World Badminton*, October–November 1977, 10.
**রসগোল্লা দিবস** (ইংরেজি: Rosogolla Day)  পশ্চিমবঙ্গ সরকারের ঘোষণা অনুসারে প্রতি বছর ভারতের পশ্চিমবঙ্গ রাজ্যে  ১৪ নভেম্বর তারিখে পালিত হয়। চিনি অথবা গুড় দিয়ে তৈরি নরম তুলতুলে ছানার বল রসগোল্লা বাংলার অত্যন্ত জনপ্রিয় মিষ্টান্ন। ১৮৬৮ খ্রিস্টাব্দে বাগবাজারের নবীন ময়রার আবিষ্কৃত 'রসে' আর 'গোল্লা'র বিশেষত্বে কলকাতার ঐতিহ্যবাহী 'স্পঞ্জ রসগোল্লা' তথা বাংলার রসগোল্লা ইতিমধ্যে সারা বিশ্ব-পরিচয়ে স্থান লাভ করেছে। বাংলার রসগোল্লার সেই পরিচয়ের  ভৌগোলিক নির্দেশক বা 'জিআই' তথা প্রাতিষ্ঠানিক স্বীকৃতি  পশ্চিমবঙ্গ সরকারের আবেদনক্রমে মেলে ২০১৭ খ্রিস্টাব্দের ১৪ নভেম্বরে।

২০১৭ খ্রিস্টাব্দের ১৪ নভেম্বর বাংলার অত্যন্ত জনপ্রিয় ছানার তৈরি মিষ্টান্ন *রসগোল্লা* , **বাংলার রসগোল্লা** নামে  ভৌগোলিক নির্দেশক বা জিআই ট্যাগ (সার্টিফিকেট নম্বর ৩০৩) লাভ করে। অর্থাৎ ১৯৯২ খ্রিস্টাব্দের জিওগ্রাফিক্যাল ইন্ডিকেশন অফ গুডস (রেজিস্ট্রেশন অ্যান্ড প্রোটেকশন) অ্যাক্ট, অনুসারে 'বাংলার রসগোল্লা'  ভারতের ভৌগলিক নিদর্শনগুলির তালিকাভুক্ত হয়।   স্বীকৃতি প্রাপ্তির প্রথমবর্ষ পূর্তিতে অর্থাৎ ২০১৮ খ্রিস্টাব্দের ১৪ নভেম্বর পশ্চিমবঙ্গ সরকার 'বাংলার রসগোল্লা' র প্রাতিষ্ঠানিক স্বীকৃতিকে সম্মান দিতে রাজ্যজুড়ে রসগোল্লা দিবস (Rosogolla Day) পালনের ঘোষণা করে। অন্যদিকে আশ্চর্যজনক ভাবে ১৪ নভেম্বর বিশ্বজুড়ে  ডায়াবেটিস দিবস পালিত হলেও, মধুমেহ রোগের সমস্ত বাধানিষেধ দূরে রেখে বাংলা ও বাঙালি ১৪ নভেম্বর আস্বাদন করে রসগোল্লার সুমিষ্ট স্বাদ। রসগোল্লা দিবস পালনের জন্য রাজ্যের সমস্ত মিষ্টান্ন প্রতিষ্ঠান নানা আয়োজন করে থাকে।

জিআই প্রাপ্তির ইতিহাস
---------------------

প্রসঙ্গত উল্লেখ্য এই যে, পশ্চিমবঙ্গ সরকার ২০১৫ খ্রিস্টাব্দের ১৮ সেপ্টেম্বর ভারতের চেন্নাই স্থিত ইন্টেলেকচুয়াল প্রপার্টি অফিসে রসগোল্লার জন্য ভৌগলিক নির্দেশক|জিআই ট্যাগের]] আবেদন করে। প্রতিবেশী রাজ্য ওড়িশার সঙ্গে সংঘাতের শুরু হয় তখনই। তারা বিরোধিতা করে দাবি করে, বহু প্রাচীনকাল থেকে (৬০০ বৎসর পূর্বে দ্বাদশ শতাব্দীতে পুরীতে) জগন্নাথ দেবের ভোগে রসগোল্লা নিবেদন করা হয়। তাই তারাও নিজেদেরকে রসগোল্লার জিআই ট্যাগের দাবিদার হিসাবে লড়াইয়ে নামে। শুরু হয়ে যায় প্রকৃত তথ্য তথা রসগোল্লার জন্মবৃত্তান্ত সন্ধানের খোঁজ। ইতিহাসবিদ থেকে শুরু করে রন্ধনশালা তথা প্রক্রিয়াকরণে যুক্ত সংশ্লিষ্ট সকলের কাছ থেকে সংগৃহীত তথ্যপ্রমাণ পেশ করে পশ্চিমবঙ্গ সরকারের খাদ্য প্রক্রিয়াকরণ শিল্প ও উদ্যানপালন বিভাগ। ওড়িশাও পেশ করেন নিজের স্বপক্ষে তথ্যপ্রমাণ। ভারত সরকারের তরফে গড়া বিশেষজ্ঞ কমিটি সমস্ত কিছু খতিয়ে দেখে দীর্ঘ আড়াই বছর পর অবশেষে ২০১৭ খ্রিস্টাব্দের ১৪ নভেম্বর বাংলাকেই রসগোল্লা জন্মস্থান হিসাবে ঘোষণা করে। **বাংলার রসগোল্লা** নামে জিআই ট্যাগ লাভ করে পশ্চিমবঙ্গ।

তথ্যসূত্র
---------


উইকিমিডিয়া কমন্সে **রসগোল্লা** সংক্রান্ত মিডিয়া রয়েছে।

1. ↑  "মিষ্টির মালিকানা নিয়ে ওডিশা-বাংলার তুমুল লড়াই, তারপর...! 'রসগোল্লা দিবস'- এ জানুন গৌরবের ইতিহাস"। সংগ্রহের তারিখ ২০২৩-১২-০৩।
2. ↑  "রসগোল্লা পেয়ে জিতে গেল বাংলা"। সংগ্রহের তারিখ ২০২৩-১২-০৪।
3. 1 2  "Now that the jury is out, here's a brief history of rasogolla"। সংগ্রহের তারিখ ২০২৩-১২-০৩।
4. ↑  "West Bengal to Observe 'Rosogolla Day' On November 14"। সংগ্রহের তারিখ ২০২৩-১২-০৩।
5. ↑  "West Bengal to observe 'Rosogolla Day' on Nov.14"। সংগ্রহের তারিখ ২০২৩-১২-০৩।
6. ↑  "Rosogolla Day: জিআই স্বীকৃতির পাঁচে পা, বাংলায় পালিত রসগোল্লা দিবস"। সংগ্রহের তারিখ ২০২৩-১২-০৪।
**স্মার্ট** (বিকল্প নাম: *স্মার্ট এক্সপোর্ট* ) হল সিগারেটের অস্ট্রীয় মার্কা, বর্তমানে *অস্ট্রিয়া তাবাক জিএমবিএইচ* (*অস্ট্রিয়া টোব্যাকো কোম্পানি*) এর মালিকানাধীন এবং উত্পাদিত।

ইতিহাস
------

১৯৫৯ সালের ৭ সেপ্টেম্বর অস্ট্রিয়াতে ফিল্টার সিগারেট হিসাবে *স্মার্ট* তৈরি করা হয়েছিল। ১৯৬২ সালের মাঝামাঝি এটি অস্ট্রিয়ার দ্বিতীয় সর্বাধিক জনপ্রিয় সিগারেট মার্কা হয়ে ওঠে এবং অবশেষে ১৯৬৮ সালে এটি জনপ্রিয়তার দিক থেকে অস্ট্রিয়া ৩ (*এ৩* নামেও পরিচিত) কে সরিয়ে দেয়। *"এক্সপোর্ট"* নিজেই ১৯৭৫ সালে বাজারে নিষিদ্ধ করা হয়।

বাজার
-----

স্মার্ট সিগারেট নিম্নলিখিত দেশে বিক্রি হয়: ফিনল্যান্ড, জার্মানি, অস্ট্রিয়া, সুইজারল্যান্ড, স্লোভাকিয়া, এস্তোনিয়া এবং তুরস্ক।

তথ্যসূত্র
---------

1. ↑  "BrandSmart - Cigarettes Pedia"। *Cigarettespedia.com*। সংগ্রহের তারিখ ৪ জুন ২০১৮।
2. ↑  "Smart"। *Zigsam.at*। সংগ্রহের তারিখ ৪ জুন ২০১৮।
3. ↑  "Brands"। *Cigarety.by*। সংগ্রহের তারিখ ৪ জুন ২০১৮।

বাহ্যিক লিঙ্ক
-------------

* একটি ইলেকট্রনিক সিগারেট কি?
* ভ্যাপিংয়ের স্বাস্থ্যের প্রভাব - এটি কতটা নিরাপদ?
সুন্নি ত্রিভুজের মানচিত্র, যা বেশিরভাগ অংশে সুন্নি মুসলিম আরবদের বসবাসের অঞ্চলটির সরল দৃশ্য
**সুন্নি ত্রিভুজ** হচ্ছে বাগদাদের উত্তর ও পশ্চিমে ইরাকের একটি ঘনবসতিপূর্ণ অঞ্চল যেখানে বেশিরভাগ সুন্নি মুসলিম আরবদের বাস রয়েছে। প্রায় ত্রিভুজাকার ক্ষেত্রের পয়েন্টগুলি সাধারণত বাগদাদ (দক্ষিণ-পূর্ব পয়েন্ট), রামাদি (দক্ষিণ-পশ্চিম পয়েন্ট) এবং তিকরিত (উত্তর পয়েন্ট) এর কাছে অবস্থিত বলে মনে হয়। প্রতিটি পার্শ্ব প্রায় ১২৫ কিলোমিটার (৮০ মাইল) দীর্ঘ। এই অঞ্চলে সামাররা ও ফালুজা শহর রয়েছে।

 ২০০৩ এর দ্য ওয়ার্ল্ড ফ্যাক্টবুক মানচিত্রে এই অঞ্চলটি বেশিরভাগ ক্ষেত্রে হালকা কমলাতে সুন্নি মুসলিম আরবদের বাস করা দেখায়।
অঞ্চলটি ছিল ইরাকি প্রাক্তন রাষ্ট্রপতি সাদ্দাম হুসাইন সরকারের দৃঢ় সমর্থনের কেন্দ্র; ১৯৭০ এর দশক থেকে অঞ্চলটিতে অনেক সরকারি কর্মী, রাজনীতিবিদ এবং সামরিক নেতারা এসেছিলেন। সাদ্দামের জন্ম তিকরিতের ঠিক বাইরে। ২০০৩ সালে ইরাক আক্রমণ করার পরে এই অঞ্চলটি কোয়ালিশন প্রভিশনাল অথরিটি রুলের সশস্ত্র সুন্নি বিরোধীদের কেন্দ্রবিন্দুতে পরিণত হয়েছিল। ১৩ ই ডিসেম্বর, ২০০৩-এ সাদ্দাম হুসেন তিকরিতের প্রায় ১৫ কিমি দক্ষিণে আদ-দাওর গ্রামে একটি অভিযানে ধরা পরেন।

"সুন্নি ত্রিভুজ" শব্দটি ১৯৭০ এর দশক থেকে ইরাক বিশেষজ্ঞ একাডেমিকদের মাঝে প্রায়শই ব্যবহৃত হত, এটি সাধারণত উত্তরাঞ্চলীয় ইরাকি কুর্দিস্তান এবং দক্ষিণে শিয়া অঞ্চল থেকে পৃথক করার জন্য ব্যবহৃত হত। মূলধারার গণমাধ্যমে এর প্রাথমিক ব্যবহার ছিল ১৪ ই সেপ্টেম্বর, ২০০২ এর *সান ফ্রান্সিসকো ক্রনিকল* নিবন্ধে, যেখানে জাতিসংঘের প্রাক্তন অস্ত্র পরিদর্শক স্কট রিটার বলেছে: "আমরা কিছু শিয়া ও কুর্দিদের মধ্যে আক্রমণ চালানোর পক্ষে সমর্থন জোগাতে সক্ষম হতে পারি, তবে বাগদাদ পৌঁছানোর জন্য আপনাকে সুন্নি ত্রিভুজে প্রবেশ করতে হবে।" তবে, ২০০৩ সালের ১০ ই জুনের *নিউইয়র্ক টাইমসের* একটি নিবন্ধে এই শব্দটির জনপ্রিয়তা না পাওয়া পর্যন্ত "বাগদাদের উত্তর ও পশ্চিমে সুন্নি মুসলিম অধ্যুষিত অঞ্চলগুলিতে সুন্নি মুসলিম অধ্যুষিত প্রতিরোধকে কাটিয়ে উঠতে মার্কিন যুক্তরাষ্ট্রের একটি নতুন প্রচেষ্টা" শিরোনামের প্রতিবেদনে এই শব্দটিকে জনপ্রিয় করে তুলেছিল। [একটি] অঞ্চলে 'সুন্নি ত্রিভুজ' নামে পরিচিত মার্কিন নেতৃত্বাধীন মাল্টি-ন্যাশনাল ফোর্স - ইরাকের এই অঞ্চলটি নিয়ন্ত্রণের প্রচেষ্টা নিয়ে রিপোর্টে এটি সাধারণ বিষয় হয়ে দাঁড়িয়েছিল।

এই অঞ্চলের মধ্যে অর্থনৈতিক বৈচিত্র্যের অভাব ইরাকের সুন্নি বিচ্ছিন্নতার প্রতিবন্ধক। কারণ তেলের বেশিরভাগ মজুদ কুর্দি এবং শিয়া অঞ্চলে রয়েছে এবং বসরা ও উম্মে কাসর বন্দর শহরগুলি ত্রিভুজ থেকে অনেক দূরে।

"সুন্নি ত্রিভুজের" মতো বাগদাদের দক্ষিণে একইভাবে একটি সুন্নি অঞ্চল রয়েছে যা মৃত্যুর ট্রায়াঙ্গেল নামে পরিচিত। অঞ্চলটি ২০০৪ সালের শেষদিকে প্রাণক্ষয়ী তীব্র লড়াইয় প্রত্যক্ষ করেছিল।

তথ্যসূত্র
---------

1. ↑  Ahmed Hashim (২০০৫)। *Insurgency and Counter-insurgency in Iraq*। Cornell University Press। পৃষ্ঠা 129। আইএসবিএন 0-8014-4452-7।
2. ↑  Marshall, Tim। "The Middle East"। *Prisoners of Geography*। আইএসবিএন 9781783962433।

আরো দেখুন
---------

* অপারেশন রেড ডন
* অপারেশন ফ্যান্টম ফিউরি
শাওয়ার শকের আসল সংস্করণ
**শাওয়ার শক** হল একটি পিপারমিন্ট সুগন্ধযুক্ত গ্লিসারিন সাবান যাতে ক্যাফেইন মিশ্রিত করা হয়েছে। প্রস্তুতকারক থিংকগিক দাবি করে যে যখন সাবান ব্যবহার করা হয়, তখন ক্যাফেইন ফেনায় নির্গত হয়, যাতে ব্যবহারকারীর ত্বকের মাধ্যমে শোষিত হয়।  যাইহোক, ধারণাটি যে ক্যাফেইন ত্বকের মধ্য দিয়ে দ্রুত চলে যায় তা অপ্রমাণিত,  এবং এটি প্রস্তাব করা হয়েছে যে এক কাপ কফির তুলনায় শোষিত পরিমাণ উল্লেখযোগ্য নয়।  এই সাবান ব্যবহারের উপাখ্যানগুলিও পরামর্শ দেয় যে এর ক্যাফেইনের বিতরণ পদ্ধতি হিসাবে কার্যকর নয়।

তথ্যসূত্র
---------

1. ↑  Steven Morris Wake up, smell the coffee - or is it the soap? *The Guardian*, Friday April 20, 2007, Accessed 15 July 2008
2. ↑  Zach Benson The best part of waking up *The Auburn Plainsman*, Accessed 15 July 2008
3. ↑  David Adam Can showering with caffeinated soap perk you up? *The Guardian*, Thursday November 27, 2003. Accessed 15 July 2008
4. ↑  Anna Jane Grossman Ahh, Minty Clean, but Lacking a Jolt *New York Times* July 12, 2007, Accessed 15 July 2008
**সাবির আলী** (ইংরেজি: Sabir Ali) (জন্ম: হরিয়ানা) একজন সাবেক ভারতীয় ডিক্যাথেলেট। ১৯৮১ সালে উনি অর্জুন পুরস্কার জেতেন।

সাবির আলি ১০ বার ডেকাথেলনে স্বর্ণ পদক জিতেছেন যার মধ্যে ১৯৮১ সালের জাপান এর টোকিও-তে এশিয়ান অ্যাথলেটিক্স চ্যাম্পিয়নশিপ অন্যতম।। এছাড়াও তিনি কাঠমান্ডু ও ঢাকায় অনুষ্ঠিত সাউথ এশিয়ান অ্যাথলেটিক্সে দুটি রৌপ্য পদক জেতেন। 

সাবিরকে ভারতীয় রেল ও ভারতের সাংবাদিক সমিতি ১৯৮১ সালের ভারতের সবচেয়ে সেরা ক্রীড়াবিদ হিসেবে ঘোষণা করে। তিনি ভারতের রাষ্ট্রপতি জৈল সিং-এর কাছ থেকে অর্জুন পুরস্কার গ্রহণ করেন এবং ১৯৮১ সালে হরিয়ানা সরকার তাকে বিহিম পুরস্কারে ভূষিত করেন।

উনি পূর্ব জার্মানি এবং চেকোস্লোভাকিয়ায় অনুষ্ঠিত বিশ্বের রেলওয়ে অ্যাথলেটিক চ্যাম্পিয়নশিপে রৌপ্য (১৯৮৫) ও ব্রোঞ্জ (১৯৮১) পদক বিজয়ী। ১৯৮৩ সালে কুয়েতে অনুষ্ঠিত এশিয়ান ট্র্যাক এবং ফিল্ড খেলাধুলায় ভারতীয় অ্যাথলেটিক্স দলের উনি অধিনায়ক ছিলেন। সাবির আলী ১৯৯২-২০০২ পর্যন্ত ভারতীয় রেল এবং উত্তর রেলওয়ের প্রধান কোচ ছিলেন।

তথ্যসূত্র
---------

1. ↑  "India pick three bronze in Kobe"। ২০১২-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৪-০২-২৪।
**সিঁথি সাহা** একজন বাংলাদেশী গায়িকা। প্রজাপতি (২০১১) চলচিত্রে তিনি ফেরদৌস ওয়াহিদের সাথে প্লেবেক গান করেছেন। তিনি রবীন্দ্রসংগীত, লোকসংগীত এবং চলচ্চিত্রের গানও করে থাকেন । তিনি চারটি স্টুডিও অ্যালবাম করেছেন।

প্রাথমিক জীবন
-------------

সিঁথি তার মা থেকে গান শিখেছেন। অশোক সাহা ও প্রয়াত ওহীদুল হক ছিলেন সিঁথির সঙ্গীত পরামর্শদাতা। তিনি ছায়ানট ও সম্মেলন পরিষদ থেকে শাস্ত্রীয়, লোক এবং আধুনিক সঙ্গীত শিখেছিলেন। রবীন্দ্র সংগীতের জন্য চারটি জাতীয় পুরষ্কারসহ তিনি ঐ বছরে আরও ১০০ টি পুরস্কার লাভ করেছিলেন।

কর্মজীবন
--------

সিঁথি ২০০৫ সালে, অ্যালবাম "কিছু বলবো বলে" এর সাথে রবীন্দ্রনাথ ঠাকুরের গানের সংকলন করেছিলেন। এটা বেশ  জনপ্রিয়তা অর্জন করে । ২০০৯ সালে, তিনি তার দ্বিতীয় অ্যালবাম "কল্পনা" প্রকাশ করেন, যার মধ্যে ১২ টি গান রয়েছে। তিনি তার প্রথম একক এবং তৃতীয় সামগ্রিক অ্যালবাম "গল্প পাতায়" এর ম্যাধ্যমে জাতীয় স্বীকৃতি পেয়েছিলেন। ২০১৫ সালে, তিনি তার চতুর্থ অ্যালবাম "মন বালিকা" প্রকাশ করেন। ১৩ মার্চ ২০১৬ এ, তিনি বাংলা সঙ্গীতে অবদান রাখার জন্য নিউজিল্যান্ডের অকল্যান্ডে অনুষ্ঠিত ইন্দো-বাংলাদেশ সাংস্কৃতিক উৎসবে বিশেষ সম্মাননা লাভ করেন।

ডিস্কোগ্রাফী
------------

* কিছু বলবো বলে (২০০৫)
* কল্পনা (২০০৯)
* গল্প পাতায় (২০১১)
* মন বালিকা (২০১৫)

চলচ্চিত্রের তালিকা
------------------

* প্রজাপতি ( উিথ ফেরদৌস ওয়াহিদের সাথে 'টাকা' গানটি )

পুরস্কার
--------

* বাংলাদেশ জাতীয় পুরস্কার - শ্রেষ্ঠ রবীন্দ্রসঙ্গীত শিল্পী (৪ বার)
* ২০১৬ সালের ইন্দো-বাংলাদেশ সাংস্কৃতিক উৎসবে বিশেষ সম্মান

তথ্যসূত্র
---------

  

1. 1 2 3  "Concert pays tribute to Indo-Bangla culture – indiannewslink.co.nz"। *www.indiannewslink.co.nz*। সংগ্রহের তারিখ ২০১৯-০৫-০৪।
2. ↑  "Nirjher Chowdhury & Shithi Saha | Eaglemusicbd.com"।  (ইংরেজি ভাষায়)। ২০১৮-০২-১০ তারিখে মূল থেকে আর্কাইভ করা। সংগ্রহের তারিখ ২০১৯-০৫-০৪।  `|ওয়েবসাইট=` এ বহিঃসংযোগ দেয়া (সাহায্য)
**তরকারি** বা **তরকারী** হল একটি ছাতা শব্দ যা দ্বারা দক্ষিণ এশিয়া উপমহাদেশে উদ্ভব একটি সংখ্যক রান্না করা খাবারকে উল্লেখ করে। এর সাধারণ বৈশিষ্ট্য হল এতে মসলার জটিল ব্যবহার, এতে সচরাচরভাবে হলুদ, জিরা, আদা, রসুন, পিঁয়াজ এবং কাঁচা বা শুকনো মরিচ ব্যবহৃত হয়। শব্দটির ব্যবহার সাধারণত একটি পাত্রে প্রস্তুত খাবারের মধ্যে সীমাবদ্ধ।

তরকারি নামে ডাকা খাবারের মধ্যে রয়েছে মাছ, মাংশ (গোস্ত), শাকসবজি, হাঁস, মুরগি প্রভৃতি; যা একাই বা শাকসবজির সাথে মিশে রান্না করা হয়।

তরকারি হতে পারে ভাজা বা জবজবে ভেজানো বা ঝোল। ভাজা তরকারি খুব অল্প পরিমাণ পানি বা তরল দিয়ে রান্না করা হয় এবং মসলা ও অন্যান্য মিশ্রণ শুরুতেই দেওয়া হয়।

বাংলায় তরকারি
--------------

মূল নিবন্ধসমূহ: বাংলাদেশী রন্ধনশৈলী ও বাঙালি রন্ধনশৈলী
ইলিশ মাছের ঝোল
বাঙালি রন্ধনশৈলী বলতে বাংলাদেশী রন্ধনশৈলী ও ভারতের পশ্চিমবঙ্গ রাজ্যের রন্ধনশৈলীকে বোঝায় যার উল্লেখযোগ্য অংশ হচ্ছে তরকারি। বাঙালিদের হাত ধরে বিশ্বের বিভিন্ন প্রান্তে বাঙালি শৈলীর মাছ ও সব্জির তরকারি ছড়িয়ে পড়েছে। বাংলাদেশের সিলেট জেলা থেকে প্রবাসী ও অভিবাসী বাঙালিরা ব্রিটেনে বাঙালি রেস্তরাঁ গড়ে তুলেছে।

তথ্যসূত্র
---------

1. ↑  Audrey Gillan (২০ জুন ২০০২)। "From Bangladesh to Brick Lane"। *The Guardian*। সংগ্রহের তারিখ ৪ নভেম্বর ২০১৫। Some are even opening British-style curry restaurants with names like Taste of Bengal and the Last Days of the Raj.

বহিঃসংযোগ
---------

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র
* জাপান

 |
***আজুর স্যাফায়ার*** (বৈজ্ঞানিক নাম: *Heliophorus moorei (Hewitson)*) একটি ছোট প্রজাপতি। এরা ‘লাইসিনিডি’ গোত্রের এবং 'লাইসিনিনি' উপগোত্রের সদস্য। পূর্বে এই প্রজাতিকে গ্রীন স্যাফায়ার এর সিকিম এবং ভূটান এ প্রাপ্ত একটি উপপ্রজাতি বলে বিবেচনা করা হলেও, সম্প্রতিকালে আজুর স্যাফায়ারকে একটি আলাদা প্রজাতি হিসাবে গন্য করা হয়।

আকার
----

আজুর স্যাফায়ার এর প্রসারিত অবস্থায় ডানার আকার ৩০-৩৫ মিলিমিটার দৈর্ঘের হয়।

উপপ্রজাতি
---------

ভারতে প্রাপ্ত আজুর স্যাফায়ার এর উপপ্রজাতি হল-

* *Heliophorus moorei moorei* (Hewitson, 1865) – Bhutan Azure Sapphire
* *Heliophorus moorei coruscans* (Moore, 1882) – Himachal Azure Sapphire
* *Heliophorus moorei tytleri* (Riley, 1929) – Naga Azure Sapphire

বিস্তার
-------

এই প্রজাতি উত্তর-পূর্ব ভারত এর অরুণাচল প্রদেশ পর্যন্ত এবং মায়ানমার এর বিভিন্ন অঞ্চলে দেখা যায়।

বর্ণনা
------

প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

আচরণ
----

এই প্রজাতি দুস্প্রাপ্য নয় তবে এদের দর্শন খুব কমই মেলে। উড়ান দ্রুতভেগ সম্পন্ন, তবে এক উড়ানে সাধারনত স্বল্প দূরত্ব গমন করে()। জংগলের পথে ভূমি কাছাকাছি নিচু উচ্চতায় এদের বিচরন পরিলক্ষিত হয়। এরা জঙ্গলের উন্মুক্ত অঞ্চলে রৌদ্র ওড়াওড়ি করে এবং ডানা বন্ধ অথবা ডানা আধ-খোলা অবস্থায় পাতার উপর অবস্থান করে। পুরুষ প্রকার ভীষনরকম আঞ্চলিক অথবা স্থানিক (territorial)। এই প্রজাতির *coruscans* উপপ্রজাতিকে জন্মু কাশ্মীর থেকে উত্তরাখন্ডের পার্বত্য বনাঞ্চলে ১৩০০-৩০০০ মিটার এবং উত্তর পূর্ব ভারতের পার্বত্য বনভূমিতে ১৮০০-২০০০ মিটার উচ্চতায় দেখা যায়। *tytleri* উপপ্রজাতির দর্শন মেলে উত্তরপূর্ব ভারতের পার্বত্য বনানীতে ১৮০০-২০০০ মিটার উচ্চতায়। সাধারনত মার্চ থেকে

তথ্যসূত্র
---------

1. 1 2  Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 277। আইএসবিএন 9789384678012।
2. ↑  "*Heliophorus moorei (Hewitson, 1865) – Azure Sapphire*"। *Butterflies of India*। সংগ্রহের তারিখ ৬ নভেম্বর ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **হেলিওফোরাস মুরে** সংক্রান্ত মিডিয়া রয়েছে।